UTENOS RAJONO SAVIVALDYBĖS TARYBA

SPRENDIMAS

DĖL ATSTUMO NUO PROJEKTUOJAMO IR STATOMO PASLAUGŲ PASKIRTIES PASTATO – PLOVYKLOS IKI GRETIMŲ TERITORIJŲ NUSTATYMO

2021 m. gegužės 27 d. Nr. TS-175

Utena

Vadovaudamasi Lietuvos Respublikos vietos savivaldos įstatymo 6 straipsnio 19, 20, 28 punktais, Statybos techniniu reglamentu STR 1.01.03:2017 „Statinių klasifikavimas“, patvirtintu Lietuvos Respublikos aplinkos ministro 2016 m. spalio 27 d. įsakymu Nr. D1-713 „Dėl statybos techninio reglamento STR 1.01.03:2017 „Statinių klasifikavimas“ patvirtinimo“, Statybos techninio reglamento STR 2.02.02:2004 „Visuomeninės paskirties statiniai“, patvirtinto Lietuvos Respublikos aplinkos ministro 2004 m. vasario 27 d. įsakymu Nr. D1-91 „Dėl statybos techninio reglamento STR 2.02.02:2004 „Visuomeninės paskirties statiniai“ patvirtinimo“, 1 priedu, siekdama suderinti fizinių ir juridinių asmenų interesus dėl teritorijos naudojimo ir veiklos plėtojimo, užtikrinti Utenos rajono gyventojų sveiką, saugią, darnią gyvenamąją aplinką ir visavertes gyvenimo sąlygas, sumažinti galimą neigiamą poveikį aplinkinėms teritorijoms, Utenos rajono savivaldybės taryba nusprendžia:

1.	Nustatyti, kad atstumas nuo projektuojamo ir statomo paslaugų paskirties pastato – plovyklos turi būti ne mažesnis kaip 50 m iki žemės sklypų ribų, kuriuose yra ar pagal teritorijų planavimo dokumentus numatomi plėtoti mokyklų, ikimokyklinio ugdymo įstaigų, asmens ir visuomenės sveikatos priežiūros įstaigų ir gyvenamosios paskirties pastatai, jei žemės sklypai nesuformuoti – iki šių pastatų.

2.	Nurodyti, kad šis sprendimas turi būti paskelbtas Teisės aktų registre ir savivaldybės interneto svetainėje www.utena.lt.

Savivaldybės meras	Alvydas Katinas